Rūras (Masas)

Rūras (, ) – upė Belgijoje, Vokietijoje ir Nyderlanduose; Maso dešinysis intakas. Prasideda Belgijoje, Aukštųjų Fenų aukštumoje, netoli Botranžo signalo. Toliau teka į šiaurės rytus per Vokietiją (Šiaurės Reinas-Vestfalija) Aifelio aukštumomis. Vėliau pasuka į šiaurės vakarus, teka lygumomis. Įteka į Masą Nyderlanduose, ties Rūrmondu.

Svarbiausi intakai: Indė, Mercbachas, Vurmas (visi kairieji).

Vokietijoje upės slėnyje įrengtas Rūrštrauzi tvenkinys. Miestai prie Rūro: Monšau, Diurenas, Julichas, Linichas, Hiukelhofenas, Hainsbergas (Vokietija), Rūrmondas (Nyderlandai).

Kategorija:Vokietijos upės
Kategorija:Nyderlandų upės
Kategorija:Belgijos upės